9. การควบคุมภายใน

การบริหารของบริษัท ไอ. ซี. ซี. อินเตอร์เนชั่นแนล จำกัด (มหาชน)
ยังอยู่ภายใต้ปรัชญาของการทำงานเป็นทีม บนพื้นฐานของความโปร่งใส และธรรมาภิบาลที่ดี
ซึ่งเป็นปรัชญาการบริหารของบริษัทมาโดยตลอด
การบริหารงานภายใต้ปรัชญาดังกล่าวเป็นปัจจัยสำคัญที่ทำให้บริษัทมีประสิทธิผลด้านการควบคุมภายใน

  ในการประชุมคณะกรรมการบริษัทครั้งที่ 10/2553 เมื่อวันที่ 22 กุมภาพันธ์ 2554
  โดยมีคณะกรรมการ

ตรวจสอบเข้าประชุมด้วย
คณะกรรมการบริษัทมีความเห็นตรงกับความเห็นของคณะกรรมการตรวจสอบ
ในเรื่องเกี่ยวกับระบบการควบคุมภายในของบริษัท ไอ.ซี.ซี. อินเตอร์เนชั่นแนล จำกัด (มหาชน)
ในปี 2553 โดยมีสาระ

สำคัญดังต่อไปนี้

  บริษัทฯ ได้ว่าจ้างนิติบุคคลภายนอก เป็นที่ปรึกษาดูแลคุณภาพงานด้านตรวจสอบภายใน
  และระบบการ

ควบคุมภายใน เพื่อให้บริษัทฯ
มีการปรับปรุงตนเองให้ทันสภาพแวดล้อมทั้งภายในและภายนอกที่เปลี่ยนแปลง

ตลอดเวลา ทั้งนี้ บริษัทฯ ได้ว่าจ้างบริษัท สอบบัญชีธรรมนิติ จำกัด ตั้งแต่ปี 2547
โดยประสานงานกับเลขานุการคณะกรรมการตรวจสอบ
ผู้รับผิดชอบหน่วยงานตรวจสอบภายในของบริษัท และรายงานตรงต่อคณะกรรมการ

ตรวจสอบ เพื่อเพิ่มประสิทธิผลในงานตรวจสอบให้ดียิ่งขึ้นในกระบวนการตรวจสอบภายใน

  หน่วยงานตรวจสอบภายในของบริษัทร่วมกับบริษัท สอบบัญชีธรรมนิติ จำกัด นำผลการตรวจสอบไป

หารือกับกรรมการผู้อำนวยการก่อนรายงานเป็นบันทึกต่อคณะกรรมการตรวจสอบทุกเดือน
และนำเสนอผลการตรวจสอบภายในต่อคณะกรรมการตรวจสอบ
เพื่อรับทราบผลการตรวจสอบและแลกเปลี่ยนข้อคิดเห็นเกี่ยวกับ

แนวคิดในการตรวจสอบ และการวางแผนการตรวจสอบในปีต่อไป ซึ่งบริษัท สอบบัญชีธรรมนิติ
จำกัดในฐานะ

ที่ปรึกษางานด้านตรวจสอบภายใน ได้สรุปความเห็นเรื่องประสิทธิผลการควบคุมภายใน ว่าบริษัทฯ
มีระบบการควบคุมภายในที่เพียงพอและเหมาะสม

  คณะกรรมการตรวจสอบพิจารณาว่า บริษัทฯ ขยายธุรกิจ มีสินค้าที่หลากหลายมากขึ้น จึงได้ประชุม

และแลกเปลี่ยนข้อคิดเห็นกับผู้อำนวยการฝ่ายทุกฝ่ายในต้นปี 2553
ในประเด็นสำคัญเกี่ยวกับการบริหารงานและ

การควบคุมภายในที่อาจมีผลกระทบต่อบริษัท
และนำข้อคิดเห็นมาพิจารณาร่วมกับหน่วยงานตรวจสอบภายใน

ของบริษัทและการตรวจสอบภายในของบริษัท สอบบัญชีธรรมนิติ จำกัด
และเห็นชอบที่จะมอบหมายให้บริษัท

สอบบัญชีธรรมนิติ จำกัด
ศึกษาและปรับปรุงระบบการบริหารการขายของบริษัทให้สอดคล้องกับธุรกิจที่มีความหลากหลายมากขึ้น

  องค์กรและสภาพแวดล้อม

  องค์กรและสภาพแวดล้อมของบริษัท มีลักษณะที่ทำให้ฝ่ายบริหารสามารถดำเนินงานได้อย่างมี

ประสิทธิภาพ
มีเป้าหมายในการดำเนินธุรกิจที่สามารถติดตามและประเมินผลการดำเนินงานได้อย่างชัดเจน

และบริหารงานบนฐานของความโปร่งใสและความยุติธรรม
โดยคำนึงถึงความเป็นธรรมต่อลูกค้าเป็นสำคัญ

 การบริหารความเสี่ยง

  คณะกรรมการบริหารความเสี่ยง ซึ่งประกอบด้วยนายอมร อัศวานันท์ เป็นประธานคณะกรรมการ

นายธรรมรัตน์ โชควัฒนา นายไพโรจน์ หิรัญวงศ์สว่าง นางสาวมัญชุสา ธีรพงษ์พิพัฒน์ นายณัฐพัฒน์

เพ็ชรรัตนาภรณ์ นางพิธชา ภู่สุนทรศรี เป็นกรรมการ และนางดวงฤดี มิลินทางกูร
เป็นกรรมการเลขานุการ

ได้รายงานความก้าวหน้าในการบริหารความเสี่ยงในปี 2553 ให้คณะกรรมการตรวจสอบทราบ

  คณะกรรมการบริหารความเสี่ยงได้มอบหมายให้นิติบุคคลภายนอก
  ทำงานด้านวางระบบบริหารความ

เสี่ยง และให้คำแนะนำประเด็นสำคัญต่างๆ เพื่อให้บริษัทฯ
ได้มีการปรับปรุงตนเองให้ทันสภาพแวดล้อมทั้งภาย

ในและภายนอกที่เปลี่ยนแปลงตลอดเวลา ทั้งนี้ บริษัทฯ ได้ว่าจ้างบริษัท เค พี เอ็ม จี ภูมิไชย
ที่ปรึกษาธุรกิจ จำกัด

จัดสัมมนาเชิงปฏิบัติการให้กับผู้บริหารและเจ้าหน้าที่ของบริษัท ตามมาตรฐานสากล COSO ERM
เพื่อให้

ผู้บริหารระดับสูงมีความรู้ความเข้าใจ และมีบทบาทในการบริหารความเสี่ยงมากขึ้น

นอกจากนั้น คณะกรรมการบริหารความเสี่ยงได้เพิ่มเติมการทำ Business Continuity
Management

เพื่อลดผลกระทบจากความเสี่ยงต่างๆ ที่อาจทำให้ธุรกิจของบริษัทหยุดชะงัก

การควบคุมการปฏิบัติงานของฝ่ายบริหาร

  บริษัทไอ. ซี. ซี. อินเตอร์เนชั่นแนล จำกัด (มหาชน) ได้กำหนดขอบเขตอำนาจหน้าที่
  และอำนาจใน

การอนุมัติวงเงินของฝ่ายบริหารในแต่ละระดับไว้อย่างชัดเจน และเป็นลายลักษณ์อักษร
ในกรณีที่มีการทำ

ธุรกรรมกับผู้ถือหุ้นรายใหญ่ กรรมการ ผู้บริหาร หรือผู้ที่เกี่ยวข้องกับบุคคลดังกล่าว บริษัทฯ
ได้ปฏิบัติตาม

ขั้นตอนและกฎเกณฑ์ของทางการอย่างเคร่งครัด

  เนื่องจากสำนักงานคณะกรรมการกำกับหลักทรัพย์และตลาดหลักทรัพย์ กำหนดให้มีการใช้มาตรฐาน

บัญชีใหม่ในปี 2554
คณะกรรมการตรวจสอบจึงได้มอบหมายให้ผู้อำนวยการฝ่ายบัญชีการเงินและสารสนเทศ
ศึกษาผลกระทบจากการใช้ระบบบัญชีใหม่ต่อการบริหารธุรกิจของบริษัท
และเห็นชอบให้เสนอผลกระทบ

ดังกล่าวต่อกรรมการบริษัท

  เพื่อเน้นความชัดเจนในการปฏิบัติหน้าที่ของพนักงานบริษัทที่ถูกต้องตามกฎหมาย บริษัทฯได้กำหนด

ให้พนักงานต้องปฏิบัติตามกฎระเบียบข้อบังคับของบริษัท
และกฎหมายที่เกี่ยวข้องอย่างเคร่งครัดในนโยบาย

การกำกับดูแลกิจการ จริยธรรมธุรกิจ และจรรยาบรรณพนักงาน

  คณะกรรมการตรวจสอบได้พิจารณารายการระหว่างกันร่วมกับผู้อำนวยการฝ่ายบัญชีการเงินและ

สารสนเทศ บนพื้นฐานของความโปร่งใสของรายการ
ผลประโยชน์บริษัทคาดหวังได้ตามสภาวะของตลาด
และความขัดแย้งของผลประโยชน์ของผู้ที่เกี่ยวข้อง
ก่อนที่จะเสนอให้คณะกรรมการบริษัทพิจารณาอนุมัติ

  ในระหว่างปี คณะกรรมการบริษัท มีนโยบายให้ฝ่ายบริหารสรุปเรื่องที่มีนัยสำคัญที่ผูกพันบริษัท ซึ่ง

ได้กระทำไปภายใต้อำนาจหน้าที่ของผู้รับมอบอำนาจมาให้คณะกรรมการบริษัทรับทราบเป็นระยะๆ
เป็นการ

เสริมสร้างบรรษัทภิบาล และเป็นการบริหารความเสี่ยงที่ดีขึ้น

  นอกจากนี้ ฝ่ายบริหารได้มีการกระตุ้นและเน้นให้พนักงานมีวินัยที่ดีในการปฏิบัติงานภายใต้กฎเกณฑ์

และขอบเขตของทางการ
ตลอดจนการยึดกฎธรรมาภิบาลทุกข้อที่กำหนดโดยตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์อย่างต่อเนื่อง

  ระบบสารสนเทศและการสื่อสารข้อมูล

  บริษัทฯ ได้เสนอข้อมูลอย่างเพียงพอ เพื่อให้คณะกรรมการบริษัทพิจารณา
  และนัดวันประชุมล่วงหน้า

อย่างเพียงพอ

  ระบบการติดตาม

  บริษัทฯ กำหนดเป้าหมายการดำเนินธุรกิจอย่างชัดเจน เป็นลายลักษณ์อักษร
  และมีระบบในการติดตาม

ผลการดำเนินงาน และแนวทางการแก้ไข
เมื่อผลการดำเนินการแตกต่างไปจากเป้าหมายที่กำหนดไว้

รายงานการกำกับดูแลกิจการของคณะกรรมการตรวจสอบ

คณะกรรมการตรวจสอบบริษัท ไอ.ซี.ซี. อินเตอร์เนชั่นแนลจำกัด (มหาชน) ประกอบด้วย

ดร. ธีระพงษ์ วิกิตเศรษฐ เป็นประธานกรรมการตรวจสอบ นายอมร อัศวานันท์ พล.ต.อ. สมชาย
ประภัสภักดี พล.ต.ท. อัมรินทร์ เนียมสกุล เป็นกรรมการตรวจสอบ และนางดวงฤดี มิลินทางกูร
เป็นเลขานุการคณกรรมการตรวจสอบ
มีหน้าที่กำกับดูแลรายงานงบการเงินให้มีความถูกต้องเชื่อถือได้
จัดให้มีระบบการควบคุมภายในที่เหมาะสม และมีประสิทธิภาพ เสนอให้บริษัทฯ
แต่งตั้งผู้ตรวจสอบบัญชี และปฏิบัติงานอื่นที่คณะกรรมการบริษัทมอบหมาย

ในปี 2553 คณะกรรมการตรวจสอบได้ประชุมร่วมกันจำนวน 12 ครั้ง
โดยได้เชิญผู้อำนวยการฝ่ายบัญชี-การเงินและสารสนเทศ ผู้อำนวยการฝ่ายทุกฝ่ายของบริษัท
ผู้แทนของสำนักงานสอบบัญชี ดี ไอ เอ ซึ่งเป็นผู้ตรวจ

สอบบัญชีของบริษัทตั้งแต่ปี 2545 และบริษัท สอบบัญชีธรรมนิติ จำกัด
ที่ปรึกษางานด้านตรวจสอบภายในของบริษัท เข้าร่วมประชุมในวาระที่เกี่ยวข้อง
เพื่อพิจารณาและแลกเปลี่ยนข้อคิดเห็นในเรื่องงบการเงิน ระบบการ

ควบคุมภายในของบริษัท รายการระหว่างกัน การบริหารความเสี่ยง
และมีข้อสรุปที่เป็นสาระสำคัญต่อไปนี้

1)  เห็นด้วยกับข้อสรุปของผู้แทนสำนักงานสอบบัญชี ดี ไอ เอ
    ว่างบการเงินของบริษัทมีความถูกต้อง

ในสาระสำคัญ ตามที่ปรากฏในรายงานของผู้สอบบัญชีในรายงานประจำปี

2)  มีความเห็นร่วมกันกับบริษัท สอบบัญชีธรรมนิติ จำกัดว่า บริษัท ไอ.ซี.ซี. อินเตอร์เนชั่นแนล
    จำกัด

(มหาชน) มีระบบการควบคุมภายในที่เพียงพอและเหมาะสม

3)  เห็นชอบให้บริษัท สอบบัญชีธรรมนิติ จำกัด ศึกษาและเสนอแนวทางการปรับปรุงการบริหาร

การขายของบริษัทให้สอดคล้องกับธุรกิจของบริษัทที่มีความหลากหลายมากขึ้น

4)  เห็นชอบให้จ้างบริษัท เค พี เอ็ม จี ภูมิไชย ที่ปรึกษา จำกัด จัดสัมนาปฏิบัติการเพื่อช่วยเสริม

ประสิทธิภาพในการบริหารความเสี่ยงของบริษัท

5)  มอบหมายให้ผู้อำนวยการฝ่ายบัญชีการเงินและสารสนเทศ พิจารณาผลกระทบจากการใช้

ระบบบัญชี ตามมาตรฐานการบัญชีใหม่ IFRS ต่อการบริหารธุรกิจของบริษัท และเห็นชอบให้เสนอผล

กระทบดังกล่าวต่อคณะกรรมการบริษัท

6) พิจารณารายการระหว่างกันบนพื้นฐานของความโปร่งใสของรายการ ผลประโยชน์ที่คาดหวัง

ของบริษัท ไอ.ซี.ซี. อินเตอร์เนชั่นแนล จำกัด (มหาชน) ตามสภาวะของตลาด
และความขัดแย้งของผล

ประโยชน์ระหว่างผู้ที่เกี่ยวข้อง
และได้เสนอให้คณะกรรมการบริษัทพิจารณาอนุมัติรายการระหว่างกันรวม

ทั้งหมด 3 รายการ

ธีระพงษ์ วิกิตเศรษฐ

  (ดร.ธีระพงษ์ วิกิตเศรษฐ)

ประธานกรรมการตรวจสอบ